MET WATTER PAD HET JY GEKOM?

Lees: 2 Timoteus 4: 5 – 8

Teks: 2 Timoteus 4: 6 – 8

1. AKTUALITEIT – ‘N BESONDERE DAG
   1. Vandag ‘n besondere dag in my, Susan, ons gesin, se lewe: Ons kyk terug op die pad waarlangs die Here ons oor 50 (+ 7) jaar gelei het. Ek kyk daarna in ootmoed en buig my nederig voor my/ons Skepper en Herskepper. Dit was ‘n vol en wonderlike lewe, omring deur mense, die sout van die aarde, en die lig van die wêreld. Mense vol liefde, wysheid en goedheid, aanvaarding, vergewing, versorgend. Is daar ‘n lewe beter as dit te vind? Toegevou in omgee en liefde!
   2. Tog sal die dag soveel wonderliker en heerliker wees as ons elkeen – klein en groot – persoonlik terugdink aan die pad waarlangs ons gekom het. Ons Here het ons elkeen wonderlik geskep en herskep en ons elkeen op ‘n besondere pad geplaas. ‘n Pad met sy sytakke wat ons gelei het na waters van rus, na diens, vreugdes, deling, saamloop en saamstry.

* 1. Kom ons dank God elkeen vir ons lewe en veral ons ewige lewe wat ons uit vrye guns ontvang het, en vra ons Here om ons nog mooier en meer diensbaar te maak…..vandag, more en oormôre. So vier ons almal saam fees van vandag…die fees van ons lewe en vreugdediens.

* 1. Hoe help die Gees ons - deur die oë en hart van Paulus – om te kyk, na gister, vandag en môre?

Wel ons teks sê daar is VYF dinge wat sentraal in ons lewe staan, dit tipeer ons lewe:

* Ons word langs die pad uitgegiet en uiteindelik *losgemaak* (v6)
* Ons pad is ‘n stryd (7a: *Ek die goeie stryd gestry)*
* Ons pad is ‘n wedloop…ons moet klaarmaak (v7b: *Ek het die wenstreep* *bereik*)
* Ons lewe deur geloof (v7c: *Ek het die geloof behou)*
* Ons slawelewe, word ‘n koninglewe (v8)

ONS LEWE WORD *UITGEGIET* EN ONS *VRYGELAAT*

* 1. *Daar is ‘n tyd om gebore te word en ‘n tyd om te sterwe – sê die Prediker.*

*‘n Tyd om te groei en ‘n tyd om afgetakel te word*.

*‘n Tyd om bevestig te word en ‘n tyd om losgemaak te word*

Daar was ‘n tyd dat Paulus jonk, sterk en vurig was. Hy het lande deurkruis, weer en weer en vir niks gestuit nie.

Maar nou daar in Rome, hy is nou ongeveer 64, word hy uitgegiet, soos hy dit noem. *Ek word uitgegiet!* Sy kragte is min. Sy liggaam koud en styf, daarom vra hy vir sy reismantel.

Hy is half blind. Alles word moeiliker.

* 1. Ken ons dit nie ook nie? Hierdie pad wat ons bestem is om te loop. Jou oë verswak van 11 jaar. Jou spiere die sterkste op 28. Jou rugwerwels slyt weg en die pyn van inflammasie en rumatiek gryp jou. Jou knieë en heupe wil nie meer loop nie.

2

* 1. Dit wat jy geweet het, vergeet jy weer. Oupa Hennie: *As ek net alles kon onthou wat ek vergeet het, sou ek ‘n baie slim man gewees het.* Ons lees gereeld in die GPS van hierdie uitgieting/ wegneem van ons lewe – sommige is jonk, maar die meeste 70 en ouer.

Hoe moet ons hieroor voel?

* 1. Wel, Paulus is nie negatief of bang nie. Hy beleef die naderende dood positief as ‘n bevryding. Hy sien homself op ‘n skip in die hawe klim. Die ankertoue word losgemaak, die skip gaan aanstons wegvaar.

Waarheen?

Nie na Hades, maar na Christus toe. Die dood gaan hom bevry van die swaar, pyn, moeite, vernederinge van hierdie gebroke lewe. Hy het baie genesing en heling gebring, maar die gebrokenheid op aarde is te oorweldigend. Sy eie doring in die vlees veroorsaak baie pyn en ongemak.

Uiteindelik na al die swerftogte en bedieninge gaan hy huis toe….Christus toe.

* 1. Dis Paulus se ***sterwensbegeleiding***. Die dood bring bevryding. Die dood bring my by Jesus. ***Toe my ma 85 was*** het hulle ‘n kankergewas in haar maag ontdek – so groot soos ‘n rugbybal. Die dokters wou niks aan haar noem nie. Ek gaan toe in en meld dit aan haar. Klasie, sê sy: Jy het vandag vir my die beste nuus ooit gebring, ek gaan nou huis toe.

**So het Paulus ook nie oud geword nie, (ong) 64**. Maar met hoë kilometers.

Sy lyf vol wondmerke/merktekens van Christus.

Sal ons hierdie sterwensbegeleiding op onsself kan toepas. Veral as ons jonk moet sterf.

As ons lewe jonk uitgegiet word? Is Christus ons lewe?.

Paulus: *Ek wil niks anders weet*, as *om Christus te ken*.

Jy verstaan hoekom siekte jou liggaam aftakel en hoekom jou lewe al kleiner word.

Hoekom die koerantnuus jou nie meer raak nie, ook nie die Radio of TV nie.

Hoekom jou vriende so min geword het. Paulus sê net Lukas is by hom.

Timoteus en Markus Johannes moet ook kom. Hulle kan vir mekaar baie beteken.

Jy hoef geen dood te vrees nie! Jou pad eindig by Christus. Die Gees bly jou grootste Vriend.

1. STRY DIE GOEIE STRYD
   1. Hoe is die lewe voor die groot losmaking begin?

Die lewe is ‘n stryd. Nie net vir Christene nie, maar vir alle mense. Ons leef saam in ‘n korrupte wêreld. Geen wonder party mense wil op mars in ‘n kapsule gaan bly nie!

Vir Paulus was hierdie stryd baie intens. Lees maar 2 Korinte 11. Na oorlewing is hy op ongeveer 64 jaar onthoof deur die wrede Nero.

* 1. Die wonderlike wat ons hier lees is **dat ons kan kies watter stryd jy wil stry**.

Jy kan soos die Moslems stry teen Christus en sy kerk stry. Of soos die vrysinniges.

Jy kan ‘n selfmoordbom aangespe twv Allah en soveel mense as moontlik vermoor.

Jy kan ‘n korrupte word soos die geskorste polisiehoofde in SAP.

en ‘n hewige stryd voer om jou onskuld te bewys.

Jy kan kinders ontvoer, verkrag en verpletter en daarna vir die res van jou lewe ‘n vlugstryd voer.

Ja, daar is baie **slegte stryde** wat jy kan stry. ‘n Stryd wat jouself en alles om jou vernietig!

Daar is baie geleenthede!

**Paulus sê: *Ek het die goeie stryd gestry!***

3

Ek het God se stryd gestry.

Ek het in die Areopagus gaan staan en vir die geleerdes gesê: *Laat ek julle vertel van die onbekende God.* Hulle het hom aangeval, uitgelag, maar die ondervoorsitter van die Areopagus het Jesus aangeneem as verlosser en herskepper.

Oral waar hy gekom het was daar stryd en teenstand. In die sinagoges. In die kerk/gemeentes.

Soms is hy in die tronk gegooi. Gegesel.

Hy moes selfs teen sy broer Petrus opstaan in Antiogiëtoe die ‘n skeuring in die gemeente kon veroorsaak!

* 1. Hoe lyk ons soort stryd? Het dit gegaan oor geld en lewensstyl, oor status, erkenning en gesag, of oor kompetisie en mag?

Hoeveel keer het ons vir Christus se kerk en ryk opgestaan?

Hoeveel keer het ons vir ons Here gely, is ons vir Hom verneder en verag?

Stry ons die goeie stryd in ons huwelik, gesin, gemeente, werkplek, familie…?

1. MAAK JOU WEDLOOP KLAAR
   1. Paulus praat van ‘n wedloop wat hy hardloop? Hy bedoel God het hom op ‘n bepaalde pad geplaas en hy moet daardie pad voltooi. Hy het geen keuse nie.

Hoe het dit gebeur?

Wel Paulus was eers op ‘n ander pad. Student in die Teologiese skool van Gamaliël. Slim en gesagvolle man, maar blind in sy visie op Christus en die kerk.

So was Paulus skrikwekkend. Vervolger van die kerk.

Tot daardie dag op pad na Damaskus. Die lig en die stem. Ananias, open sy oë/skille. Ananias doop hom en die Heilige Gees neem oor. Toe vir drie jaar na God se Teologiese Skool in die woestyn van Galasië. Toe op die sendingpad deur Asië en Europa.

* 1. Hoe het ek op my pad gekom?
  2. Hoe het jy op jou pad gekom?
  3. Hoe het ons gevorder?
  4. Waar is ons nou?

1. BEHOU JOU GELOOF
   1. Paulus sê hy het die geloof behou. Wat beteken dit?
   2. Sekerlik: 1. Hy het sy teologie/Godsbeeld suiwer bewaar. Hy het nie rondgespring nie.

Hy weet wat hy geleer het en van wie hy dit geleer het.

So sê hy ook vir Timoteus: ***Bly in wat jy geleer het.***

Daar is net een Evangelie, net een genade.

* 1. 2. Sy persoonlike innige verhouding met God het gebly!

1. STREEF NA *DIE* OORWINNAARSKROON
   1. Paulus het hom nie bekommer nie. Huisarres. Keiserlike wag. Almal kom tot geloof.
   2. Hy weet hy gaan sterf. Hy word *uitgegiet* (v 6a). Die tyd van sy *losmaak* is naby. Hy is “reeds” op die skip en die ankertoue word losgemaak (v 6b). Sekerlik sal dit ‘n engel of Christus self wees wat Paulus kom haal.

4

* 1. Wat is daar na sy vertrek? Wel sy siel gaan na Christus. En dan sal daar nog een wonderlike ding gebeur. Christus sal sy werk kom voltooi. Ons sal almal voor Christus verskyn, die regverdige en barmhartige Regter. Dan sal ons ons loon ontvang, DIE oorwinnaarskroon.

1. APPèL

Ons het almal ‘n wonderlik gister, ‘n vandag en ‘n more om te vier.

Laat ons juig en bly wees! Dink aan die gelykenis van die arbeiders – die laastes wat eerstes word, en eerstes laaste. Jou hart en gesindheid bepaal jou lewe.

Amen

Preek Sondag 12 Maart 2017

NP (Klasie) Heystek

Ten tye van 50 jr ampsviering